text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Imaibo ina’inan tabo maramaim matar, farubarubar gagamin biyan woun ukwarin etei ana rarag etei naatu kowas etei ukwarinamaim yara’aten.
| Bible_taxi1500 | Latn | aai_Latn |
Farubarubar yunamaim mar wanawanan daman auwaraunane etei ruyuyuwen hitit tafaramaim hira’iy, naatu na babin taubumih biwa’an nanamaim bat, saise nati ana maramaim kek tatutufuw i tab ta’animih.
| Bible_taxi1500 | Latn | aai_Latn |
Babin toub kek orot yai, naatu nati kek boro ana fair tutufin etei sabuw nabonawiyih, naatu babin natun hirowensamur hibai hin God biyan ana urama’ama’amaim hitit.
| Bible_taxi1500 | Latn | aai_Latn |
Naatu babin bihir in arar yan efan ta i isan God bogaigiwas inu’inumaim tit, saise imaim fai mar etei 1,260 hitakaif tama.
| Bible_taxi1500 | Latn | aai_Latn |
Naatu baiyow maramaim matar, Michael ana tounamatar bairi farubarubar bairi hiyow, naatu farubarubar ibo ana tounamatar bairi himisir Michael bairi hiyow.
| Bible_taxi1500 | Latn | aai_Latn |
Baise farubarubar men fair, imih ana tounamatar bairi hai efan maramaim hihamiy hira’iy.
| Bible_taxi1500 | Latn | aai_Latn |
Farubarubar gagamin hibai hita’asiy ufun ra’iy, gabarar atamanin wabin Demon o Satan, i boun tafaram tutufin wanawanan sabuw ebobonawiyih kakaf, nati i hibai hitaiy tafaramamaim re ana tounamatar bairi.
| Bible_taxi1500 | Latn | aai_Latn |
Naatu ayu orot fanan aumetawat marane eo anowar, “God ana yawas, ana fair naatu ana aiwob i boun na! Naatu Keriso ana roubabaruwen fair auman i na! Anayabin tait tuwat baitumatumayah hi’uwih hibi’a’afiyih, naatu sabuw iyab God nanamaim fai mar hi’uwih hibi’a’afiyih, i hibuwih hitaiyih hire tafaramaim.
| Bible_taxi1500 | Latn | aai_Latn |
ana rara’amaim, naatu tur hio’orerebamaim hisnowah hai yawas tutufin Regah hitin wabinamaim hinamorob.
| Bible_taxi1500 | Latn | aai_Latn |
Isan imih kwa mar ana sabuw. Iyab nati’imaim kwama kwabowabow kwaniyasisir! Baise yare gagamin i kwa iyab tafaramamaim naatu riyamaim kwama’am isa. Anayabin Demon Mowan i re na kwa biya tit. Dogoron wanawanan yaso’ar awan karatan, anayabin i so’ob ana veya i men manin.”
| Bible_taxi1500 | Latn | aai_Latn |
Farubarubar so’ob i hitaiy re na tafaramaim tit, babin nati toub kek orot ya’iy i ma kir iwawa’an biyababan itin.
| Bible_taxi1500 | Latn | aai_Latn |
Ikou beben gagamih rou’ab babin itin, saise tarob tan efan no arar yan tatit, imaim hitakaif tama mar kafai, kwamur tounu naatu bai kwafe’en turin auman, saise gabarar tabokakar tama.
| Bible_taxi1500 | Latn | aai_Latn |
Naatu gabarar awanane harew karatait ra’iy ana itinin harew etitit na’atube tit, babin takuyuyuw tanamih.
| Bible_taxi1500 | Latn | aai_Latn |
Baise kamar awan hae’e babin ibais harew farubarubar awanane karatait re’er tonan.
| Bible_taxi1500 | Latn | aai_Latn |
Naatu farubarubar babin isan yan so’ar, misir babin ana rara’amaim hitutufuw, sabuw iyab God ana obaiyunen tur hibobosiyasiyar naatu sabuw iyab Jesu ana orerereb tur hinowar hibobotan i bairi baiyowamih tit.
| Bible_taxi1500 | Latn | aai_Latn |
Naatu farubarubar tor dones wan imaim bat.
| Bible_taxi1500 | Latn | aai_Latn |
Naatu sawaidab riyanane yey aitin, ukwarin etei naatu ana rarag etei , rarag tafahimaim kowas etei yara’aten, naatu ukwarin ta’ita’imon kowas tafahimaim wab kakafih maiyow, baigigimen tur God isan hio hikirumen.
| Bible_taxi1500 | Latn | aai_Latn |
Sawaidab ana itinin i ana yumatabe, baise an i an, naatu awan i awan. Farubarubar ana fair, ana urama’ama naatu ana roubabaruwen fair etei sawaidab itin.
| Bible_taxi1500 | Latn | aai_Latn |
Naatu iti sawaidab ukwarin ta hirab taseb gawud matar, baise na kafuw maiye, tafaram wanawanan sabuw etei iti ina’inan matar hinonowar hifofofor men kafaita naatu sawaidab hi’ufunun.
| Bible_taxi1500 | Latn | aai_Latn |
Orot etei farubarubar hikwafir anayabin roubabaruwen ana fair etei sawaidab itin, naatu sawaidab auman hikwafir hio, “Yait i sawaidababe? Yait boro nibabarafut hairi hiniyow?”
| Bible_taxi1500 | Latn | aai_Latn |
God ma itinimo sawaidab misir ora’ara’at tur naatu baigigimen gagamin maiyow God igigim naatu roubabaruwen ana fair itin sumar 42 wanawanan sabuw bonawiyih.
| Bible_taxi1500 | Latn | aai_Latn |
Nati ana veya’amaim awan kerer baigigim gagamin maiyow God iu igigim. Wabin auman igigim na’atube ana ma’ama efan naatu sabuw iyab maramaim hima’am auman iuwih igigimih.
| Bible_taxi1500 | Latn | aai_Latn |
Naatu God iban fair sawaidab itin God ana sabuw rouw wastatanen isan. Naatu roubabaruwen ana fair itin big ta ta, biyah ta ta, tur ta ta, tafaram ta ta wanawananamaim bonawiyih isan.
| Bible_taxi1500 | Latn | aai_Latn |
Sabuw tafaram wanawanan etei boro sawaidab hinakwafir, baise sabuw iyab tafaram matara’e ana veya wabih wanatowan ana bukamaim hikikirum boro men hinakwahir, nati buk i marasika hi’a’asabun nowan.
| Bible_taxi1500 | Latn | aai_Latn |
“Imih o yait tain nama’am na’at inanowar gewas.
| Bible_taxi1500 | Latn | aai_Latn |
Yait dibur yara’iyinamih ema’am boro hinayara’iy, yait kaiyomaim yinamih ema’am boro hinay namorob. Imih God ana sabuw kakafiyih iti afa’af hibaib i yateh nanub bosunusunubamaim nawainabih.”
| Bible_taxi1500 | Latn | aai_Latn |
Imaibo sawaidab tabo me wanawanan taseb yey aitin, ana rarag rou’ab ana rarag na’atube, baise ana tur eo i farubarubar eo’obe.
| Bible_taxi1500 | Latn | aai_Latn |
Naatu sawaidab wantoro’ot ana obababaruwen fair hibitin etei i iti sawaidab me’ene yey i ia’ait, naatu tafaram tutufin etei na’atube sabuw tutufin etei eo kikinih sawaidab wan hirab ana fit kakafuw i hikwafir.
| Bible_taxi1500 | Latn | aai_Latn |
Sawaidab bairou’abin ina’inan gagamih sinaf naatu ina’inan afa fokarih men tasisinaf i sinafen, naatu eo wairaf marane ra’iy sabuw etei matah yan hi’itin.
| Bible_taxi1500 | Latn | aai_Latn |
Ina’inan sisinafumaim, fair hitin tafaram ana sabuw moumurih na’in ifufuwih bow sawaidab wan nan isan, naatu sabuw iuwih sawaidab wan na hirab morob yawas maiye ana feher kakafuw ana yumatabe hitar.
| Bible_taxi1500 | Latn | aai_Latn |
Fair hitin sawaidab wan nan ana yumatabe ai’imaim hitar ara’ar tainen ana waruw itin, saise tamisir tur tao, naatu sabuw iyab i ana yumatabe ai’imaim hitaritar men hikwakwafir tarouw hitamorob.
| Bible_taxi1500 | Latn | aai_Latn |
Naatu sabuw etei eokikinih. Sabuw gagamih, gidigidih, guguw wairafih, men guguw wairafih, roufamen sabuw, akir sabuw, etei umah asukwafune o ukwarihimaim ana ewow baitih isan eo,
| Bible_taxi1500 | Latn | aai_Latn |
saise orot babin yait sawar etotobon o sawar yataiten tetotobon i sawaidab ana ewow nabaibo, nati ewow i wabin o ana .
| Bible_taxi1500 | Latn | aai_Latn |
O yait ukwar rerekab isa nama’am boro sawaidab ana iniyab yabin inaso’ob. Anayabin iti i orot wabin, naatu ana i .
| Bible_taxi1500 | Latn | aai_Latn |
Imaibo ayu anuwanuw nou’umaim oyaw Zion tafan batabat aitin, ana sabuw etei 144, 000 bairi. Naatu nati sabuw nakwetahimaim i wabin naatu Tamah wabin auman hikirumen.
| Bible_taxi1500 | Latn | aai_Latn |
Naatu maramaim nidun ta anonowar i harew tititit niduhibe, naatu gunum erab gugugug ebiwa’an na’atube. Niduw anonowar i taboroyah hai douduf terabirabibe.
| Bible_taxi1500 | Latn | aai_Latn |
Naatu urama’ama, sawar kwafe’en yawasih ma’anih naatu regaregah ai’in nahimaim hibat ew boubun hitabor, iti ew i boro men yait ta hini’obaiyih hinaso’ob, baise tafaram ana sabuw etei wanawanahimaim 144,000 hitutubunih akisihimo iti ew hiso’ob.
| Bible_taxi1500 | Latn | aai_Latn |
Iti oro’orot i biyah hikaif gewas uhew hima, men kafa’imo baibin bairi hi’in biyah gubagub mataramih. Mar etei menamaim inan i hibi’ufunun. Orot babin etei wanawanahimaim i akisihimo hitubunih, ai ro’oh wan tiyamur tafafayay na’atube, God ana hairi hai fayay na’atube hitih.
| Bible_taxi1500 | Latn | aai_Latn |
Men kafa’imo baifuwen ta awahimaim hitita’urihimih aurih ubar, en.
| Bible_taxi1500 | Latn | aai_Latn |
Naatu anuwanuw tounamatar ta auyom waruw wanawanan roberob aitin, wanatowan ana tur gewasin bai tafaramamaim sabuw, tafaram ta ta, big ta ta, tur ta ta naatu biyah ta ta, isah orerebamih.
| Bible_taxi1500 | Latn | aai_Latn |
Fanan aumetawat na’in eo, “God kwanabiruw naatu kwanakakafiy! Ana gagamin kwanao kwanabora’ara’ah, anayabin baibabatiyen ana veya natit. God, mar, tafaram, riy, naatu harew ana sinafenayan kwanakwafir.”
| Bible_taxi1500 | Latn | aai_Latn |
Tounamatar bairou’abin i’ufunun tit eo, “Babilon ra’iyeka! Babilon bar merar gagamin i ra’iyeka, anayabin tafaram wanawanan sabuw baiwa’an kwanekwan ana babin faramih etei hitom!”
| Bible_taxi1500 | Latn | aai_Latn |
Tounamatar baitounin i’ufunun tit fanan aumetawat na’in eo, “Orot yait sawaidab nakwafir naatu i ana itininabe auman nakwafir, ana ewow nibasit nab ukwarin o umanamaim na’uh nama’am,
| Bible_taxi1500 | Latn | aai_Latn |
i boro God ana yaso’ar natom. Nati i ana fairin tutufin etei yaso’ar kerowasamaim isuwei’ika ebatabat! O boro wanawanan inarun na’arah na’arfufuri biyababan gagamin maiyow tounamatar kakafiyih naatu bairi nahimaim inab.
| Bible_taxi1500 | Latn | aai_Latn |
Naatu fai mar biyababan bai’akir ana sow boro wanatowan, wanatowan na’in nayen, auyit o gugumin biyah tubaiwa’an isan ana veya men ta ema’am. Sawaidab ana kwafirenayah, naatu i ana yumatabe kwafirenayah na’atube sabuw iyab hibasit wabin ana ewow hibaib iti biyababan boro fai mar hinab.”
| Bible_taxi1500 | Latn | aai_Latn |
God ana sabuw iti tur i kwanab, yatenanub nawainabi God ana obaiyunen tur kwanabukikin Jesu isan kwanabosunusunub.
| Bible_taxi1500 | Latn | aai_Latn |
Imaibo maramaim fanan ta eo anowar, “Iti kukirum: sabuw iyab Regah wabinamaim himomorob boun ana veya ebubusuruf boro baigegewasin hinab.” Anun Kakafiyin iya’afut eo, “Turobe! Baigegewasin anababatun, hai bowabowane boro hiniyarir, anayabin hai bowabow ana ro’on i i’ufnunih bairi tenan.”
| Bible_taxi1500 | Latn | aai_Latn |
Imaibo anuw naatu nou’umaim wakasakas kwes aitin, tafanamaim Orot Natun ana itininabe, ukwarinamaim kowas naatu umanamaim i fafour ana kaifut auman.
| Bible_taxi1500 | Latn | aai_Latn |
Naatu tounamatar ta Tafaror Barene tit orot nati wakasakas tafan ma’am isan fanan aumetawat na’in e’af, “A Kaifut kubai naatu masaw kufour, anayabin fourin ana veya i natit, tafaram i iyamur fourinamih.”
| Bible_taxi1500 | Latn | aai_Latn |
Naatu orot nati wakasakas tafan ma’am ana kaifut tafaram tafanamaim i’asakan naatu tafaram tutufin etei four.
| Bible_taxi1500 | Latn | aai_Latn |
Tounamatar tabo maramaim Tafaror Barene titit aitin, umanamaim i ana kaifut wan so’arin auman.
| Bible_taxi1500 | Latn | aai_Latn |
Iban maiye tounamatar ta wairaf ana kaifayan sibor ana gemane tit, naatu fanan aumetawat na’in e’af tounamatar uman ana kaifut wan so’arin bai batabat isan eo, “A kaifut wan so’arin kubai tafaram ana masaw yan umah ku’afuwen kwita’ay, anayabin i hiwu.”
| Bible_taxi1500 | Latn | aai_Latn |
Tounamatar ana kaifut kamar tafanamaim iasakan ro’oro’oh e’afuw hira’iy bow ta’asiyen God ana yaso’ar bunubunuw wanawanan hira’iy.
| Bible_taxi1500 | Latn | aai_Latn |
Naatu ana bunubunuw bar merar gagamin ufunane hibun fesafesaren, rara ana bunubunuwane titit i harew titit na’atube re nunuw in 300 na’atube naatu ana taiy i sika kabokabom ana fofonin o kafa’imo 2 bai.
| Bible_taxi1500 | Latn | aai_Latn |
Naatu mar wanawanan kirikirifot ta gagamin naatu gewasin na’in ai’itin i oro’oror. Tounamatar etei umahimaim i sawow kakafih yumatah ta ta. Iti sawow kakafih i yomanin ana sawow, anayabin nati’imaim God ana yaso’ar etei boro nasinaf na’asa’ub.
| Bible_taxi1500 | Latn | aai_Latn |
Naatu ayu riy yan ana itinin kiyamabe wairaf auman hisartabir titit aitin. Naatu riy sisibinamaim sabuw iyab sawaidab, naatu sawaidab ana yumatabe, naatu sawaidab wabin ana ewow auman hibisnowah, i riy yan kiyamabe sisibinamaim umah God ana douduf bitih auman hibatabat aitih.
| Bible_taxi1500 | Latn | aai_Latn |
Naatu God ana akir wairafin Moses ana ew hitabor naatu auman ana ew hitabor, “Regah God o fair maiyow, o a bowabow i gagamih naatu gewasih maiyow! O a fufunen bowabow i mutufor naatu turobe! Tafaram etei hai aiwob wanatowanin.
| Bible_taxi1500 | Latn | aai_Latn |
Regah, sabuw etei boro o hinabiruw hinakakafiyi? sabuw etei boro o wab gagamin hinabora’ara’ah, Anayabin o akisimo kakafiyin. Tafaram tutufin etei boro hinan o namaim hinare hinakwafiri, anayabin o asinaf mutufurih etei i bebeyan a’i’itah.”
| Bible_taxi1500 | Latn | aai_Latn |
Iti Ufunamaim ayu anuwanuw maramaim Tafaror Bar ana etawan botawiy naatu Obaibasit Ana Sis batabat aitin.
| Bible_taxi1500 | Latn | aai_Latn |
Tounamatar umahimaim sawow kakafih hibotanen Tafaror Barene hititit aitih. Hai faifuw boubuh gewasih anababatun hi’osen, dogorohimaim gerogeror hiyon auman.
| Bible_taxi1500 | Latn | aai_Latn |
Imaibo sawar yawasih ma’anih kwafe’en wanawanahimaim ta tew, etei God ana yaso’ar awan hikartanen hibatabat bow tounamatar itih. Nati God i wanatowan, wanatowan ma’ama’anin.
| Bible_taxi1500 | Latn | aai_Latn |
God ana fair naatu ana bonamanamarin sowamaim tit Tafaror Bar wanawanan awan karatan, naatu orot babin iti Tafaror Bar boro men hinarun. I boro hinama nanan sawow kakafih yumatah ta ta etei tounamatar hai bowabow hinabow hinan yomanin hina’asa’ubibo.
| Bible_taxi1500 | Latn | aai_Latn |
Imaibo ayu Tafaror Barene fanan gagamin ta tounamatar nah etei isah eo anowar. “Kwan God ana yaso’ar tew wanawanah tema’am tafaram tafanamaim kwaisuwa’en tera’iy”.
| Bible_taxi1500 | Latn | aai_Latn |
Tounamatar wan batabat tit ana tew isuwai me yan ra’iy. Feher yumatah kakafih naatu babanih kakafih anababatun, sabuw iyabowat sawaidab ana ewow hibai hima’am naatu sawaidab ana yumatabe hikwakwafir biyahimaim matar.
| Bible_taxi1500 | Latn | aai_Latn |
Imaibo tounamatar bairou’abin ana tew e’abar suwai riy yan ra’iy, matan botabir orot babin murubin ana rara’abe matar, naatu riy wanawanan siy yawayawasih etei himumurub.
| Bible_taxi1500 | Latn | aai_Latn |
Ibanak maiye tounamatar baitounin ana tew harew gagamih yahimaim isuwai ra’iy naatu harew sosoh yahimaim auman isuwai ra’iy, harew etei matah botabir rara himatar.
| Bible_taxi1500 | Latn | aai_Latn |
Naatu tounamatar harew ana ukwarin eo anowar, “O a baibatiyen i anababatun gewasin, O i boun kuma’ama naatu marasika ima, O i turobe Kakafiyi anababatun. Sabuw baimakiy kubitih i turobe’emaim kusisinaf.
| Bible_taxi1500 | Latn | aai_Latn |
Anayabin a sabuw kakafiyih naatu a dinab oro’orot rara hitih, imih i hai kok hisisinafumaim rara itih tetomatom.”
| Bible_taxi1500 | Latn | aai_Latn |
Imaibo ayu fanan ta sibor ana gemane titit anowar, “Turobe, Regah God o i fair maiyow, asinaf i gewasin naatu a baibatiyen i turobe’emaim sabuw kubibatiyih.”
| Bible_taxi1500 | Latn | aai_Latn |
Naatu tounamatar baikwafe’enin ana tew bai veya matanamaim isuwai re, sabuw a’arahih isan ana fair bai ana fora’abin ra’at.
| Bible_taxi1500 | Latn | aai_Latn |
Veya wabuburin eafun tututurih biyah hikakoumih, naatu God iti feher kakafih ana fair bai ma sisinaf isan tur kakafih hio wabin hi’a’afiy. Naatu men hikokok boro dogor baikitabir hitab, God ana gagamin isan hitabora’ara’ah.
| Bible_taxi1500 | Latn | aai_Latn |
Tounamatar bai ana tew eabar suwai sawaidab ana urama’ama tafan ra’iy. Gugumin kakafin sawaidab ana aiwob etei tarsumih naatu sabuw menah hiboyobayob anayabin biyababan gagamin maiyow hibai.
| Bible_taxi1500 | Latn | aai_Latn |
Tur kakafih mar ana God isan hio, anayabin biyah hai babanih naatu feher hai babanih i hira’at kwanekwan. Baise sinaf kakafih i men hihamiyen.
| Bible_taxi1500 | Latn | aai_Latn |
Iban maiye tounamatar bai ana tew eabar suwai Euphrates harew gagamin yan ra’iy, harew eosasa ef imatar aiwob veya yeninane isah.
| Bible_taxi1500 | Latn | aai_Latn |
Imaibo afiy katokato’iy tounu takwey hai itininabe, farubarubar awanane, sawaidab awanane naatu dinab baifufuwenayan awahine hititit aitan.
| Bible_taxi1500 | Latn | aai_Latn |
Iti i demon ana afiy ina’inan sinafuyah, iti afiy tounu i titit ten tafaram tutufin wanawanan aiwob etei tiru’ayuwih God fairin maiyow ana veya gagaminamaim baiyow isan.
| Bible_taxi1500 | Latn | aai_Latn |
“Kwananowar ayu i bainowanabe anan. Orot yait matan to iwa’an ana waifuw ius ema’am i boro niyasisir, naatu boro men segar sabuw nahimaim erebiya’ohow nabat naremoramih.”
| Bible_taxi1500 | Latn | aai_Latn |
Imaibo wagabur kakafih aiwob etei hiru’ayuwih hina efan wabin Armageddon, Hebrew turamaim hibiwab imaim hitit.
| Bible_taxi1500 | Latn | aai_Latn |
Imaibo tounamatar bai ana tew waruw wanawananamaim isuwai ra’iy, fanan gagamin Tafaror Bar wanawanan urama’ama’ane tit eo, “Iti i i’asa’ub sawar.”
| Bible_taxi1500 | Latn | aai_Latn |
Nati’imaim namanamar bokiyakiyat, farafarar kakafin rab bitenkwarikwarir naatu iriyoy i men matar orot babin hi’itin na’atube mataramih, iriyoy iti i kakafin anababatun.
| Bible_taxi1500 | Latn | aai_Latn |
Bar merar gagamin i tarasib tounu himatar, naatu bar merar etei tafaram wanawananamaim hima’am etei gurusih. God Babilon gagamin isan not, naatu ana kerowasamaim wine Babilon itin tom, iti wine i God ana yaso’ar.
| Bible_taxi1500 | Latn | aai_Latn |
Nuw etei’imak hikasiy naatu oyaw etei na’am hin sawar.
| Bible_taxi1500 | Latn | aai_Latn |
Taun kabay gagamih hai bit anafofonin 50 na’atube, marane tounabe ihururuw orot babin tafahimaim hira’iy, naatu sabuw God hio bayubayuw, anayabin kabay gagamih tounabe yar re, iti gurugurusen i kakafin anababatun.
| Bible_taxi1500 | Latn | aai_Latn |
Tounamatar wanawanahimaim tounamatar ta tew bai seven bobotanen na eo, “Kuna ayu boro babin baiwa’an kwanekwaneyan wabin gagamin harew moumurih yan emamare’ere ana baimakiy ani’obaiy ina’itin.
| Bible_taxi1500 | Latn | aai_Latn |
Tafaram ana aiwob hina bairi hiwa’an kwanekwan naatu tafaram ana sabuw baiwa’an kwanekwan ana wine hitom hikoko’aw.”
| Bible_taxi1500 | Latn | aai_Latn |
Anun Kakafiyin targabuw tounamatar bora’ahu nawiyu ana arar yan atit. Nati’imaim sawaidab biyan woun ukwarin naatu ana rarag afe’enamaim babin ma’am aitin, naatu sawaidab biyan tutufin etei baigigimen tur God isan hikirumen hi’inu’in aitan.
| Bible_taxi1500 | Latn | aai_Latn |
Babin ana faifuw i namar naatu woun anababatun ius, naatu biyanamaim i , ton wakek, sar, kwameton rira’ara’ah, naatu umanamaim i ana sinaf kakafih yumatah ta ta kerowas amaim hiwan awan karatan,
| Bible_taxi1500 | Latn | aai_Latn |
nakwetanamaim i tur buriburin hikirum, “Babilon bar merar gagamin baiwa’an kwanekwan hinah naatu tafaram wanawanan sinaf kwanekwaneyan hinah.”
| Bible_taxi1500 | Latn | aai_Latn |
Naatu babin God ana sabuw hai rara tom naatu sabuw Jesu ana tur hio’orereb hai rara tom bikoko’aw aitin, iti babin ai’itin ana veya’amaim ayu ai fofofor men kafaita.
| Bible_taxi1500 | Latn | aai_Latn |
Imaibo tounamatar eo, “Aisim kubifofofor? Ayu boro nati babin ana buriburin, naatu nati sawaidab ukwarin naatu ana rarag babin afe’en ma ereremor ana buriburih ana kubuna inanowar.
| Bible_taxi1500 | Latn | aai_Latn |
Nati sawaidab i mat ma’am baise boun i men ema’am. Baise boro’omo murubih hai efan wanu’uminane nayen hinagurus. Sabuw tafaramamaim tema’am wabih tafaram matara’e ana veya, wanatowan ana bukamaim men hikikirum boro hinifofofor sawaidab hina’itin ana veya. Anayabin i marasika ma, boun i en baise boro nan.
| Bible_taxi1500 | Latn | aai_Latn |
“Ukwar narerekab naatu tur iti naniyan kwanab gewas. Sawaidab ukwarin i oyaw babin afe’en ema’am ana itinin.
| Bible_taxi1500 | Latn | aai_Latn |
Naatu aiwob auman hai itinin. i himorob hire, ta’imon boun ebi’aiwob, naatu ta i boro enan, naatu i nanan ana veya i boro mar kafai ni’aiwob.
| Bible_taxi1500 | Latn | aai_Latn |
Sawaidab marasika ma’am momorob i aiwob bai Nati aiwob i iti aiwob ana kofan turin, naatu i auman enan gurugurusen wanawanan narunamih.
| Bible_taxi1500 | Latn | aai_Latn |
Rarag etei i’itah i aiwob etei , tafaram bow bai aiwob isan ana fair i men ta hibai, baise mar kafai ta’imon ana fofonin boro aiwob rubabaruwin ana fair hinab sawaidab bairi hini’aiwob.
| Bible_taxi1500 | Latn | aai_Latn |
Aiwob etei hai not i ta’imon naatu hai fair hai roubabaruwen etei boro sawaidab hinitin ni’aiwob.
| Bible_taxi1500 | Latn | aai_Latn |
bairi boro hinibabarfoten hiniyow, baise boro ana’afa’af sabuw, ana rourubinen sabuw naatu ana sabuw iyab hibosunusunub hibi’ufunun boro bairi hinabat hinarouw hinisbunih, anayabin i regaregah etei hai Regah, naatu aiwob etei hai Aiwob.”
| Bible_taxi1500 | Latn | aai_Latn |
Imaibo Tounamatar iti na’atube iuwu, “Harew nati babin baiwa’an kwanekwaneyan tafah ma i’i’itin, i sabuw biyah ta ta, kou’ay ta ta, tafaram ta ta, naatu tur ta ta.
| Bible_taxi1500 | Latn | aai_Latn |
Sawaidab naatu rarag etei i’i’itih boro babin baiwa’an kwanekwaneyan hinifa’ifa’i, biyanamaim sawar etei boro hinabosaisiren segar hinihamiy nabat, biyan boro hina’aan naatu wairafamaim boro hina’afun biyan hinagurus.
| Bible_taxi1500 | Latn | aai_Latn |
Anayabin God iti sawar i dogorohimaim yari’iy ana kok abisa eo hinasinaf hinisawar, etei boro hinibasit sawaidab hai fair hinitin nabonawiyih nanan God ana tur nan niturobe.
| Bible_taxi1500 | Latn | aai_Latn |